Številka:6008-7/2018-86

Datum: 12. 6. 2018

**Spoštovani starši!**

Vaš otrok je prinesel domov naročilnice za učbenike, delovne zvezke in ostale šolske potrebščine, ki jih bo potreboval v naslednjem šolskem letu.

Naročilnice so nam posredovale tri založbe: DZS, Mladinska knjiga in Kopija Nova. Na naročilnicah vseh založb so zapisani delovni zvezki, učna gradiva in vse potrebščine za naslednje šolsko leto.

Pri kateri založbi boste naročili delovne zvezke in potrebščine, se odločite sami. Založbe so naročilnice oblikovale kot kuverte, tako da jih lahko na založbo pošljete sami.

Poleg seznamov za delovne zvezke in potrebščine boste **pri naročilnicah Kopije Nove na zadnji strani našli** tudi **naročilnico za učbenike,** ki jih bodo otroci uporabljali v prihodnjem šolskem letu.

**Naročilnico izpolnite vsi** in jo **vrnite razrednikom ali knjižničarki najkasneje do petka, 15. 6. 2018.**

Če boste v šoli naročili knjige iz učbeniškega sklada za svojega otroka, **obkrožite »NAROČAM«,** če učbenikov iz učbeniškega sklada ne boste naročili, na naročilnici **obkrožite »NE NAROČAM«.**

Tisti, ki boste naročili učbenike pri učbeniškem skladu naše šole, boste učbenike prejeli **brezplačno in sicer v prvem tednu meseca septembra 2018.**

Hvala za razumevanje in lep pozdrav!

**Za učbeniški sklad dr. Stanka Preskar, l. r.**

**Lojzka Ivanšek, l. r. ravnateljica**